**MEĐIMURJE-PLIN d.o.o. Čakovec, Obrtnička 4,** OIB 29035933600, zastupan po direktoru Nenadu Hraniloviću, mag.oec., kao opskrbljivač plinom (u daljnjem tekstu opskrbljivač plinom)

 i

 **II. osnovna škola Vrbovec**, **Brdo b.b., 10340 Vrbovec,** OIB 49654192521, zastupana po Edini Operta, prof. (u daljnjem tekstu: krajnji kupac),sklopili su dana 7. veljače 2013. godine slijedeći

**UGOVOR**

**o opskrbi prirodnim plinom krajnjeg kupca br. 1/2013**

**OPĆE ODREDBE**

**Članak 1.**

Ovim Ugovorom o opskrbi prirodnim plinom krajnjeg kupca (dalje u tekstu Ugovor) uređuju se međusobni odnosi između opskrbljivača prirodnim plinom i krajnjeg kupca u pogledu priključnoga kapaciteta i energetske suglasnosti krajnjeg kupca, uvjeta opskrbe prirodnim plinom, kvalitete usluge i kvalitete prirodnog plina, vremena i mjesta isporuke prirodnog plina, količine prirodnog plina, cijene prirodnog plina, dinamiku i uvjete isporuke prirodnog plina, trajanje ugovora,

očitavanja mjernih uređaja, načina obračuna i plaćanja isporučenog prirodnog plina te ostalih međusobnih odnosa sukladno Općim uvjetima za opskrbu prirodnim plinom (dalje u tekstu Opći uvjeti).

**Članak 2.**

Ugovorne strane utvrđuju:

* da su podaci o obračunskim mjernim mjestima krajnjeg kupca slijedeći:
1. na adresi II. osnovna škola Vrbovec, Brdo b.b. - kotlovnica škole

broj brojila: 293858

1. na adresi II. osnovna škola Vrbovec, Brdo b.b. – dvorana škole

 broj brojila: 20303162

1. na adresi II. osnovna škola Vrbovec, Brdo b.b. – kuhinja škole

 broj brojila: 25025477

1. na adresi Područna škola Lonjica, Lonjica 213, 10341 Lonjica

 broj brojila: 18588568

1. na adresi Područna škola Poljana, Poljana 22, 10340 Vrbovec

 broj brojila: 22706737

1. na adresi Područna škola Poljanski Lug, Poljanski Lug 9, 10340 Vrbovec

 broj brojila: 22706770

1. na adresi Područna škola Negovec, Negovec bb, 10341 Lonjica

 broj brojila: 22883921

* da je krajnji kupac u prethodnoj godini ostvario ukupnu godišnju potrošnju prirodnog plina od 55038 m3 , pa je sukladno Tarifnom sustavu za distribuciju prirodnog plina, bez visine tarifnih stavi, raspoređen u tarifnu grupu „poduzetništvo“ (TG2) i tarifni model (TM2)

**UVJETI OPSKRBE PRIRODNIM PLINOM**

**Članak 3.**

(1) Opskrbljivač prirodnim plinom obvezuje se opskrbljivati prirodnim plinom krajnjeg kupca, a krajnji kupac se obvezuje preuzeti i platiti isporučenu količinu prirodnim plina, u skladu s odredbama ovog Ugovora.

(2) Krajnji kupac se obvezuje da će se kupljenim prirodnim plinom na temelju ovoga Ugovora koristiti samo za vlastitu potrošnju.

**Članak 4.**

Iznimno od stavka 1. članka 4. ovoga Ugovora, u slučaju kriznoga stanja na pouzdanost opskrbe prirodnim plinom primjenjivat će se Uredba o sigurnosti opskrbe prirodnim plinom.

**KVALITETA USLUGE I KVALITETA PRIRODNOG PLINA**

**Članak 5.**

(1) Opskrbljivač prirodnim plinom se obvezuje pružati kvalitetnu uslugu opskrbe prirodnim plinom na način kako je to propisano Općim uvjetima, Mrežnim pravilima plinskog distribucijskog sustava i Pravilnikom o organizaciji tržišta prirodnog plina.

(2) Opskrbljivač prirodnim plinom se obvezuje pružati standardnu pouzdanost isporuke prirodnog plina iz distribucijskoga sustava koju propisuje mjerodavno ministarstvo.

**Članak 6.**

(1) Opskrbljivač plinom se obvezuje opskrbljivati krajnjeg kupca plinom standardne kvalitete u skladu s Općim uvjetima.

**VRIJEME I MJESTO ISPORUKE PRIRODNOG PLINA**

**Članak 7.**

(1) Opskrbljivač prirodnim plinom će isporučivati, a krajnji kupac preuzimati prirodni plin za vrijeme trajanja ovog Ugovora.

**Članak 8.**

(1) Mjesto isporuke prirodnog plina na kojem se vrši očitanje utrošenih količina prirodnog plina je na obračunskom mjernom mjestu krajnjeg kupca.

**KOLIČINA PRIRODNOG PLINA, TE OSTALI UVJETI ISPORUKE PRIRODNOG PLINA**

**Članak 9.**

Ugovorne strane za narednih 12 mjeseci ugovaraju godišnju isporuku količine prirodnog plina od 66350 m³.

Količina prirodnog plina izražava se u kWh, a preračunava se iz m³ u kWh na slijedeći način:

*E[kWh]= V[Sm³]\*Hds[kWh/Sm³]*

gdje je:

E (kWh) – količina (energija) isporučenog plina za obračunsko razdoblje, zaokružena na jedno decimalno mjesto manje od broja decimalnih mjesta kojima je izražena količina isporučenog plina u Sm³, a najmanje na cijeli broj (kWh)

V (Sm³) – količina (volumen) isporučenog plina utvrđena očitanjem mjernog uređaja za obračunsko razdoblje, zaokružena na onoliki broj znamenaka na koliko se mjeri, ako nije drugačije određeno nekim ugovorom ili podzakonskim aktom, a najmanje na cijeli broj (Sm³),

Hds – donja ogrjevna vrijednost plina za obračunsko razdoblje, zaokružena na šest decimalnih mjesta (kWh/m³).

 *Hds[kWh/Sm³]=Hds[MJ/Sm³]*

 *3,6*

Hds – izmjerena donja ogrjevna vrijednost plina dobivena kromatografskom analizom, zaokružena na dva

decimalna mjesta (MJ/Sm³).

Za potrebe obračuna plina na distribucijskim sustavima, u slučaju da obračunsko razdoblje uključuje dva ili više mjerenja donjih ogrjevnih vrijednosti i/ili dva ili više izlaza iz transportnog sustava, u prethodnoj formuli se kao

Hds (MJ/Sm³) koristi prosječna izmjerena donja ogrjevna vrijednost plina (Hds, pros.) Pri tome se Hds,pros. (MJ/Sm³) izračunava na način da se zbroj količina (energija) isporučenog plina (kWh) na tim izlazima iz transportnog sustava u obračunskom razdoblju podijeli sa zbrojem količine (volumen) isporučenog plina (Sm³) na tim izlazima (ulazima) iz transportnog sustava u istom obračunskom razdoblju, te se tako dobiveni broj zaokruži na šest decimalnih mjesta i pomnoži s 3,6.

**Članak 10.**

1. Ako krajnji kupac troši veće količine prirodnog plina od ugovorenih, opskrbljivač prirodnim plinom ovisno o raspoloživim količinama prirodnog plina u plinskome sustavu može pozvati krajnjeg kupca da potrošnju svede na ugovorene količine.

**CIJENA PRIRODNOG PLINA**

**Članak 11.**

1. Cijena prirodnog plina obuhvaća nabavna cijenu, cijenu usluge transporta, cijenu usluge skladištenja, cijenu usluge distribucije, cijenu uslugu opskrbe prirodnim plinom i eventualno druge elemente sukladno zakonu i podzakonskim aktima.
2. Cijena prirodnog plina je promjenjiva i mijenja se ovisno o promjeni elemenata cijene iz stavka 1. ovog članka.
3. Cijena prema ponudi br. 68/12 iznosi 0,40 kn/kWh uvećano za PDV.
4. Na dan sklapanja ugovora cijena prirodnog plina iznosi 0,40 kn/kWh Ts2, uvećano za PDV.

**Članak 12.**

1. Ugovorne strane su suglasne da će se u slučaju promjene cijene iz članka 11. ovog Ugovora zaključivati aneks ovome Ugovoru.

**Članak 13.**

1. Nabavna cijena prirodnog plina se odnosi na prirodni plin osnovne ogrjevne vrijednosti od 33,338,35 kJ za standardni kubični metar plina (Sm3).
2. Razlika ogrjevne vrijednost plina je vrijednost utvrđena na temelju kromatrografske analize prirodnog plina u ovlaštenom laboratoriju.

**OBRAČUN I PLAĆANJE ISPORUČENOG PRIRODNOG PLINA**

**Članak 14.**

(1) Krajnji kupac se obvezuje platiti isporučenu količinu prirodnog plina za mjesečno obračunsko razdoblje temeljem očitane utrošene količine prirodnog plina na plinomjeru ili drugim mjernim uređajima ili prema Mrežnim pravilima plinskog distribucijskog sustava i na temelju cijene plina ugovorene ovim Ugovorom.

(2) Na temelju podataka iz stavka 1. ovog članka opskrbljivač prirodnim plinom će krajnjem kupcu ispostaviti račun, koji se krajnji kupac obvezuje platiti u roku od **30 dana** od dana izdavanja računa.

**Članak 15.**

(1) Kada se ustanovi da je registriranje potrošnje prirodnog plina krajnjeg kupca bilo nepravilno i u slučaju nepredviđene blokade, odnosno neispravnosti brojila ili korektora, obračun potrošnje prirodnog plina izvršit će se na temelju procjene potrošnje prirodnog plina utvrđene prema odgovarajućem prethodnom obračunskom razdoblju potrošnje prirodnog plina.

**Članak 16.**

1. U slučaju da krajnji kupac ne plati dospjelu novčanu obvezu u roku dospijeća, opskrbljivač prirodnim plinom će krajnjem kupcu obračunati zakonsku zateznu kamatu od dana dospijeća računa do dana plaćanja.

**Članak 17.**

Izvršitelj je obvezan dostaviti Izjavu o dostavi jamstva za uredno izvršavanje okvirnog sporazuma. Potpisanom Izjavom Izvršitelj jamči Naručitelju izvršenje okvirnog sporazuma kada okvirni sporazum obvezuje na sklapanje ugovora o javnoj nabavi za slučaj povrede ugovornih obveza iz ugovora u obliku garancije banke, bez prava prigovora, na prvi pisani poziv u roku od 7 dana od dana potpisa Ugovora, u visini od 10% od ukupne vrijednosti ponude uvećano za PDV.

**PRIJELAZNE I ZAVRŠNE ODREDBE**

**Članak 18.**

Ovaj Ugovor prestaje u slučaju smrti fizičke osobe, prestanka pravne osobe, raskida ugovora o opskrbi prirodnim plinom ili nastupa drugih okolnosti za prestanak ugovora o opskrbi prirodnim plinom.

**Članak 19.**

Ovaj Ugovor se raskida podnošenjem pisanog zahtjeva za raskid ugovora od strane krajnjeg kupca, uz otkazni rok od 15 dana.

Osim navedenog, ovaj Ugovor se raskida i u slučaju promjene vlasništva građevine ili samostalne uporabne cjeline, pri čemu je krajnji kupac kao dotadašnji vlasnik dužan u roku od 30 dana od promjene vlasništva podnijeti zahtjev za raskid Ugovora uz predočenje odgovarajuće isprave o promjeni vlasništva, te s novim vlasnikom suglasno utvrditi stanje plinomjera.

Opskrbljivač prirodnim plinom sklapa ugovor o opskrbi prirodnim plinom s novim vlasnikom ako su podmirene sve novčane obveze za to obračunsko mjerno mjesto.

**Članak 20.**

U slučaju raskida Ugovora krajnji kupac mora dozvoliti operatoru distribucijskog sustava da očita stanje plinomjera s danom raskida ugovora, kao i obustavu isporuke prirodnog plina, te na temelju ispostavljenog računa podmiriti sve novčane obveze do dana raskida ugovora.

**Članak 21.**

Sklapanjem ovog Ugovora ugovorne strane se obvezuju da tijekom važenja Ugovora o cijelosti prihvaćaju odredbe važećih Općih uvjeta, Mrežnih pravila plinskog distribucijskog sustava, Pravilnika o organizaciji tržišta prirodnog plina, Tarifnog sustava za transport prirodnog plina, bez visine tarifnih stavki, Tarifnog sustava za skladištenje prirodnog plina, bez visine tarifnih stavki, Tarifnog sustava za distribuciju prirodnog plina, bez visine tarifnih stavki, kao i Cjenik nestandardnih usluga opskrbljivača plinom, te Odluku o najvišoj razini cijene plina za povlaštene kupce.

**Članak 22.**

Na sve što nije uređeno ovim Ugovorom i odredbama propisa iz članka 21. ovog Ugovora primjenjuje se Zakon o obveznim odnosima i drugi propisi koji uređuju takve ili slične slučajeve.

**Članak 23.**

U slučaju eventualnog spora koji bi proistekao iz ovog Ugovora, ugovorne strane nastojat će spor riješiti dogovorno, a u protivnom putem Općinskog suda u Vrbovcu.

**Članak 24.**

Ovaj Ugovor sklapa se na određeno vrijeme za razdoblje od 12 mjeseci.

**Članak 25.**

Ovaj Ugovor stupa na snagu danom obostranog potpisa, a primjenjuje se od 01.03.2013. godine.

**Članak 26.**

Ovaj Ugovor sklopljen je u četiri (4) istovjetna primjerka, dva za potrebe opskrbljivača prirodnim plinom, a dva za potrebe krajnjeg kupca.

KLASA: 406-01/13-41/8

UR.BROJ: 238/32-27-13-1

Vrbovec, 7. veljače 2013.g.

**KRAJNJI KUPAC:**

**II. osnovna škola Vrbovec MEĐIMURJE-PLIN d.o.o.**

 **Čakovec**

 **Ravnateljica: D i r e k t o r:**

**Edina Operta, prof. Nenadu Hranilović, mag.oec.**

**\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**